แนะธุรกิจเพิ่มหลักประกัน
แบงก์เผยกฎหมายใช้มา1ปียังไม่ฮิต ภาคธุรกิจใช้น้อย เร่งหาวิธีกระตุ้นเพิ่ม
14 ส.ค. 2560

แบงก์เผยกฎหมายใช้มา1ปียังไม่ฮิต ภาคธุรกิจใช้น้อย เร่งหาวิธีกระตุ้นเพิ่มโพสต์ทูเดย์ - ธนาคารทหารไทย แจง พ.ร.บ.หลักประกันทางธุรกิจที่ใช้มา 1 ปี ไม่โดนใจ ควรเร่งหาวิธีกระตุ้นยอดเพิ่มนายเบญจรงค์ สุวรรณคีรี หัวหน้าเจ้าหน้าที่บริหารกลยุทธ์องค์กร ธนาคารทหารไทย (ทีเอ็มบี) เปิดเผยว่า หลังจาก พ.ร.บ.หลักประกันทางธุรกิจ พ.ศ. 2558 มีผลบังคับใช้มา 1 ปี ตั้งแต่วันที่ 2 ก.ค. 2559 พบว่า ยังมีผู้ประกอบการนำหลักประกันมาใช้ค้ำประกันสินเชื่อยังไม่หลากหลายเท่าที่ควร หลักสำคัญของ พ.ร.บ.หลักประกันที่อยากเห็น คือ หลักประกันที่เป็นลูกหนี้การค้า และสินค้าคงคลังทรัพย์สินทางปัญญา ที่ต้องการให้ผู้ประกอบการใช้ประโยชน์ ยังไม่เห็นการนำมาใช้เป็นหลักประกัน โดยส่วนใหญ่ยังใช้หลักประกันแบบเก่า เช่น เงินฝาก ที่ดิน เครื่องจักร มาค้ำประกันเท่านั้นทั้งนี้ การจะผลักดันให้ พ.ร.บ.หลักประกันทางธุรกิจสัมฤทธิผล มี 3 ด้าน ประกอบด้วย การสร้างความรับรู้ให้แก่ผู้ประกอบการมากขึ้น ว่ามีทรัพย์สินหลากหลายประเภทที่สามารถใช้หลักประกันเพื่อขอสินเชื่อได้ ด้านธนาคารพาณิชย์ต้องพัฒนาผลิตภัณฑ์สินเชื่อเอสเอ็มอีใหม่ๆ โดยเพิ่มสิทธิประโยชน์เพื่อกระตุ้นการใช้ทรัพย์สินทางธุรกิจมาเพิ่มมูลค่า และด้านกระบวนการระหว่างเอกชนไปภาครัฐที่ลดขั้นตอนการพิจารณา ซึ่งเป็นรายละเอียดของการใช้งาน พ.ร.บ.สำหรับธนาคารทหารไทย เป็นธนาคารแรกที่ขานรับ พ.ร.บ.หลักประกันทางธุรกิจ โดยได้ออกผลิตภัณฑ์ สินเชื่อหลักประกันธุรกิจ ทีเอ็มบี ให้เพิ่มสิทธิประโยชน์วงเงินเพิ่มสูงสุดถึง 20% จากวงเงินเดิม ได้รับความสนใจจากผู้ประกอบการ แต่ไม่บรรลุเป้าหมายที่อยากให้มีหลักประกันหลากหลายขึ้น ซึ่งธนาคารกำลังพยายามหาวิธีที่จะทำให้ พ.ร.บ.หลักประกันทางธุรกิจ ประสบความสำเร็จ“ปัญหาคือผู้ประกอบการยังไม่รู้ว่าสามารถใช้อะไรเป็นหลักประกันได้ ยังชินกับหลักประกันเดิมที่เคยใช้มาเป็น 10 ปี เราก็จะพยายามสร้างความรู้ให้ผู้ประกอบการ อีกด้านกำลัง Magic Formula ทำแคมเปญสินเชื่อให้ปัง เหมือนตอนที่เราออกเอสเอ็มอี 3 เท่า ค้ำประกันโดย บสย.ที่ประสบความสำเร็จมากจนเกิดแคมเปญคล้ายกันหลายธนาคาร ตอนนี้เรายังหา Magic Formula นั้นไม่เจอ” นายเบญจรงค์ กล่าวกรมพัฒนาธุรกิจการค้า รายงานยอดการจดทะเบียนหลักประกันทางธุรกิจตลอด 1 ปีที่ผ่านมาตาม พ.ร.บ.หลักประกันทางธุรกิจ พ.ศ. 2558 มียื่นคำขอจดทะเบียนสัญญาหลักประกันทางธุรกิจรวม 1.45 แสนคำขอ คิดเป็นมูลค่าทรัพย์สินหลักประกัน 2.67 ล้านล้านบาท แบ่งเป็น บัญชีเงินฝากธนาคาร 60% สังหาริมทรัพย์ที่ใช้ในการประกอบธุรกิจ เช่น สินค้าคงคลัง วัตถุดิบ เครื่องจักร รถยนต์ เรือ 19.65% สิทธิเรียกร้องประเภทอื่นๆ เช่น ลูกหนี้การค้า สัญญาจ้าง สัญญาซื้อขาย สัญญาเช่าซื้อ 20.28% ทรัพย์สินทางปัญญา คิดเป็นสัดส่วน 0.07%